smcproject/ml-wiki-sentences huggingface dataset:
കേണൽ ഹംഫ്രിബ്, സ്‌പെഷ്യൽ ഓഫിസർ ഇവാൻസ്, ജില്ലാ പട്ടാള മേധാവി ഹിച്ച്‌കോക്ക്, ആമു സൂപ്രണ്ട് എന്നിവരായിരുന്നു ഇതിന് നേതൃത്വം വഹിച്ചത്.
പട്ടാള ഓഫീസറായ ഹിച് കോക്കാണ് പുറത്തുള്ളവർ കലാപകാരികളെ കാണുന്നതു തടയാൻ തന്റെ ആശയം നടപ്പാക്കിയത്.
നവംബർ 10 മുതൽ നാടിന്റെ നാനാ ഭഗത്തു നിന്നും മലബാർ കലാപത്തിന്റെ പേരിൽ നിരവധി പോരാളികളെ അറസ്റ്റ് ചെയ്യാൻ തുടങ്ങിയിരുന്നു.
മലബാറിലെ ജയിലുകൾ നിറഞ്ഞുകവിഞ്ഞു.
അധിക പേരെയും കള്ളക്കേസ് ചമച്ചായിരുന്നു പോലീസ് പിടികൂടിയത്.
പുലാമന്തോൾ പാലം പൊളിച്ചെന്നായിരുന്നു വാഗണിലടച്ചവരിൽ ചുമത്തിയ കുറ്റം.
നവംബർ 20ന് കുറ്റം ചെയ്തവരോ അല്ലാത്തവരോ ആയ നൂറോളം തടവുകാരെ എം.എസ്.ആന്റ് എം.റെയിൽവേയുടെ 1711-ആം നമ്പർ വാഗണിൽ തിരൂർ റെയിൽവേ സ്റ്റേഷനിൽ നിന്ന് കോയമ്പത്തൂർക്ക് അയച്ചു.
വെള്ളമോ വെളിച്ചമോ വായുവോ ഇല്ലാതെ മണിക്കൂറുകൾ നീണ്ട യാത്രയായിരുന്നു.
തിരൂർ സ്റ്റേഷൻ വിട്ടപ്പോൾ തന്നെ ദാഹിച്ചുവരണ്ടും പ്രാണവായുവിനായും മരണവെപ്രാളം തുടങ്ങി.
ആ നിലവിളികളൊന്നും കാവൽ പൊലീസ് വകവെച്ചില്ല.
വണ്ടി ഷൊർണ്ണൂരും ഒലവക്കോട്ടും അൽപസമയം നിർത്തി.
അപ്പോഴും ആ ദീനരോദനം പട്ടാളം കേട്ടതായി നടിച്ചില്ല.
പുലർച്ചെ തമിഴ്‌നാട്ടിലെ പോത്തന്നൂരിലെത്തി, വാഗൺ തുറന്നപ്പോൾ കണ്ടത് മരണ വെപ്രാളത്തിൽ പരസ്പരം മാന്തിപൊളിച്ചും കെട്ടിപ്പിടിച്ചും വിറങ്ങലിച്ചു കിടന്ന 64 മൃതദേഹമാണ്.
അന്വേഷണം വേണമെന്ന ആവശ്യം ശക്തമായതോടെ ഒരു കമ്മിറ്റിയെ ചുമതലപ്പെടുത്തി .
മലബാർ സ്പെഷ്യൽ കമ്മീഷ്‍ണർ എ. ആർ. നാപ്പ് ചെയർമാനും മദിരാശി റിട്ടേർഡ് പ്രസിഡൻസി മജിസ്ട്രേറ്റ് അബ്ബാസ്സ് അലി , മണ്ണാർക്കാട്ടെ കല്ലടി മൊയ്തു, അഡ്വ.
മഞ്ചേരി സുന്തരയ്യർ എന്നിവർ അംഗങ്ങളായ കമ്മിറ്റിക്കായിരുന്നു അന്വേഷണചുമതല.
വാഗൺ നിർമ്മിച്ച കമ്പനിക്കാരും അത് ഏൽപ്പിച്ചുകൊടുത്ത ഇൻസ്പെക്ടറുമാരാണ് കുറ്റക്കാർ എന്നാണ് റിപ്പോർട്ട് വന്നത്.
അന്വേഷണ റിപ്പോർട്ടിനെ തുടർന്ന് റയിൽവേ സർജന്റ് ആൻഡ്രൂസ്, ഒരു പോലീസ് ഹെഡ് കോൺസ്റ്റബിൾ എന്നിവരെ പ്രതിയാക്കി മദിരാശി ഗവൺമെന്റ് കേസെടുത്തെങ്കിലും കോടതി രണ്ടുപേരെയും വെറുതെ വിട്ടു. 'മലബാർ സമരം 90' അനുസ്മരണ സമിതി തിരൂരിൽ സംഘടിപ്പിച്ച വാഗൺ ട്രാജഡി സംഭവത്തിന്റെ പുനരാവിഷ്‌ക്കാരത്തിന്റെ ഭാഗമായി പോരാളികളെ പിടികൂടി തിരൂർ റയിൽവേ സ്റ്റേഷനിലേക്കു കൊണ്ടുവരുന്ന പ്രതീകാത്മക രംഗം കൂടുതൽ വിവരങ്ങൾ
ജാലിയൻ വാലാബാഗിനെക്കാൾ അത്യന്തം നികൃഷ്ടവും നീചവുമായ കൂട്ടക്കൊലയായിരുന്നു 1921 നവംബർ 20 ന് മലബാറിൽ അരങ്ങേറിയത്.
ഈ ദുരന്തത്തിന്റെ സ്മരണയിൽ മലബാർ ഇന്നും നടുങ്ങുന്നു.
മലബാർ കലാപത്തിന്റെ കാരണങ്ങളെപ്പറ്റി ഭിന്നാഭിപ്രായക്കാരുണ്ടെങ്കിലും എല്ലാവരും ഒരുപോലെ അപലപിച്ച കൂട്ടക്കൊലയായിരുന്നു വാഗൺ ട്രാജഡി.
മലബാറിലെ 226 ഗ്രാമങ്ങളെയാണ് ലഹള ബാധിച്ചത്.
138 ഗ്രാമങ്ങളിൽ രൂക്ഷവും ‍ശേഷിച്ച ഗ്രാമങ്ങളിൽ ഭാഗികമായും കലാപങ്ങളുണ്ടായി.
മലബാർ കലാപത്തിൽ അനൗദ്യോകിക കണക്കനുസരിച്ച് ഇരുപത്തി അയ്യായിരം പേർ മരിച്ചിട്ടുണ്ട്.
പതിനായിരം പേർ മരിച്ചിട്ടുണ്ടെന്നാണ് ബ്രിട്ടീഷ് രേഖകൾ സൂചിപ്പിക്കുന്നത്.
പതിനായിരക്കണക്കിനാളുകൾ പലായനം ചെയ്തു.
പതിനാലായിരത്തിലധികം പേർ അറസ്റ്റു ചെയ്യപ്പെട്ടു.
വിചാരണക്കുശേഷം അയ്യായിരം പേർക്ക് പിഴശിക്ഷ വിധിച്ചു.
3,63,458 രൂപയാണ് പിഴ ഇനത്തിൽ ബ്രിട്ടീഷുകാർക്ക് കിട്ടിയത്.
252 പേരെ ജീവപര്യന്തം തടവിന് ശിക്ഷിച്ച് ബല്ലാരി ജയിലിലേക്ക് അയച്ചു.
ലഹള തുടങ്ങി ഒരു മാസം കഴിഞ്ഞപ്പോഴേക്കും വിചാരണയും ആരംഭിച്ചിരുന്നു.
തടവുകാരായി പിടിക്കപ്പെട്ടവരെ ആദ്യം കണ്ണൂർ സെൻട്രൽ ജയിലിലേക്കാണ് അയച്ചിരുന്നത്.
കണ്ണൂരിൽ‌ സ്ഥലം തികയാതെ വന്നതോടെ കലാപകാരികളെ ബല്ലാരിയിലേക്ക് കൊണ്ടുപോകുവാൻ തീരുമാനിക്കുകയായിരുന്നു.
തടവുകാരെ ബല്ലാരിയിലെത്തിക്കാൻ ചുമതലപ്പെട്ടവർ സ്പെഷ്യൽ ഡിവിഷൻ ഉദ്യോഗസ്ഥൻ ഇവാൻസ്, പട്ടാള കമാന്റർ കർണ്ണൻ ഹംഫ്രിഡ് , ജില്ലാ മേധാവി ഹിച്ച് കോക്ക് എന്നിവരായിരുന്നു.
കന്നുകാലികളെ കയറ്റുന്ന വണ്ടിയിലാണ്  തുടക്കത്തിൽ തടവുകാരെ കുത്തിനിറച്ച് കൊണ്ടുപോയിരുന്നത്.
ഇതു സുരക്ഷിതമല്ലന്ന് തോന്നിയതോടെ ചരക്കുവാഗണിൽ കൊണ്ടുപോകുവാൻ തീരുമാനിച്ചു.
മദ്രാസ് ,സൗത്ത് മറാട്ട കമ്പനിക്കാരുടെ എം എസ് എം - എൽ വി 1711 എന്ന് മുദ്രണം ചെയ്ത വാഗണിലാണ് പിന്നീട് തടവുകാരെ കൊണ്ടുപോയത്.
പ്രവേശന കവാടം തുറന്ന് കയറുകൊണ്ട് ബന്ധിക്കാനും യാത്രാ മദ്ധ്യേയുള്ള റയിൽവേ സ്റ്റേഷ‍നുകളിൽ വമ്ടി നിർത്തി തടവുകാർക്ക് ശുദ്ധവായു ശ്വസിക്കാനും ഹിച്ച് കോക്ക് ആദ്യമൊക്കെ സൗകര്യം ചെയ്തു കൊടുത്തു.
പുറത്തിറങ്ങുന്ന തടവുകാരെ ശുദ്ധവായു ശ്വസിച്ചതിനു ശേഷം വാഗണിൽ തിരികെ കയറ്റാനും കാവൽ നിൽക്കാനും മതിയായ പോലീസിനെ കിട്ടാത്തതോടെ ശുദ്ധവായു ശ്വസിക്കാനുള്ള ആനുകൂല്യവും ഇല്ലാതായി.
അടച്ചുപൂട്ടിയ വാഗണിൽ ശ്വാസം പോലും വിടാനാവാതെ കൊണ്ടുപോകുവാൻ തുടങ്ങിയതോടെ തടവുകാരുടെ നരകയാതനയും തുടങ്ങി.
രണ്ടായിരം പേരെ മുപ്പത്തിരണ്ടുപ്രാവശ്യം ഇതേ രീതിയിൽ കൊണ്ടുപോയി.
122പേരെയാണ് വാഗണിൽ കുത്തിനിറച്ചിരുന്നത്.
ഇങ്ങനെ രണ്ടായിരം പേർ യാത്ര ചെയ്തപ്പോഴും ശ്വാസം മുട്ടിയും കണ്ണുതുറിച്ചുകൊണ്ടും മൃതപ്രായരായവർ വാഗൺ ദുരന്തത്തിന്റെ  ചിത്രത്തിൽ വന്നിട്ടില്ല .
അനുഭവസാക്ഷ്യം
നവംബർ 20 ന് പോയ വാഗണിലാണ് കൂട്ട ദുരന്തം അരങ്ങേറിയത്.
അന്നത്തെ ദുരന്തത്തിൽ നിന്ന് ഭാഗ്യം കൊണ്ട് രക്ഷപെട്ടവർ ആരും ഇന്ന് ജീവിച്ചിരിപ്പില്ല.
മലബാർ കലാപത്തിൽ നേരിട്ട് പങ്കെടുത്തവരും വിസ്മൃതിയിലായി.
ദുരന്തമുണ്ടാക്കിയ വാഗണിൽ നിന്നും ആയുസ്സിന്റെ ബലം കൊണ്ട് രക്ഷപെട്ട മലപ്പുറം കോട്ടപ്പടിയിലെ വയൽക്കര കൊന്നോല അഹമ്മദുഹാജി ദുരന്തം നടന്നു ആരുപതിറ്റാണ്ടിനു ശേഷം തന്റെ അനുഭവം വിവരിച്ചത് വാഗൺ ദുരന്തത്തിന്റെ നേരിട്ടുള്ള വിവരണമാണ്.
“ അന്ന് ഒരു വെള്ളിയാഴ്ച്ചയായിരുന്നു.
എന്നെയും ജ്യേഷ്ഠൻ യൂസുഫിനെയും പോലീസ് വീട്ടിൽ നിന്നും പിടിച്ചു.
പുലാമന്തോൾ പാലം പൊളിച്ചുവെന്നായിരുന്നു ഞങ്ങളുടെ പേരിലുള്ള കുറ്റം.
ദിവസത്തിൽ ഒരു നേരം ആഴക്ക് ഉപ്പിടാത്ത ചോറായിരുന്നു ജീവൻ നിലനിർത്താൻ കിട്ടിയിരുന്നത്.
ശൗച്യം ചെയ്യാൻ ഒരാഴ്ചക്കത്തേക്ക് ഒരു തുള്ളി വെള്ളം പോലും കിട്ടിയില്ല.
ബയണറ്റ് മുനകളുടെ തലോടലേറ്റ് മുറിവുകളുടെ വേദന നിമിത്തം എഴുന്നേൽക്കാൻ പോലും വയ്യാതായി.
ഇരുപതാം തിയതി രാവിലെ ഞങ്ങളെ നന്നാലു പേരെവീതം കൂട്ടിക്കെട്ടി.
കഴുതവണ്ടികളും കാളവണ്ടികളും തയ്യാറായി നിന്നിരുന്നു.
പട്ടാളക്കാർ ആയുധങ്ങളുമായി ഈ വണ്ടികളിൽ കയറിക്കൂടി.
ഓരോ വണ്ടിക്കും ഇടയിലായി ഞങ്ങളെ നിർത്തി.
വണ്ടികൾ‌ ഓടാൻ തുടങ്ങി.
പിന്നാലെ ഞങ്ങളും.
കിതച്ചും ചുമച്ചും കൊണ്ടുള്ള നെട്ടോട്ടം.
ഓട്ടത്തിനൽപ്പം വേകത കുറഞ്ഞാൽ പിന്നാലുള്ള വണ്ടിയിൽ നിന്ന് നീണ്ടുവരുന്ന ബയണറ്റുകൾ ശരീരത്തിൽ ആ‍ഞ്ഞുതറയ്ക്കും.
ഓടിയും ചാടിയും കുന്നും കുഴിയും മലയും വയലും താണ്ടി ഉച്ചയോടെ കോട്ടക്കൽ എത്തിച്ചേർന്നു.
ഞങ്ങൾക്കൊരുതുള്ളി വെള്ളം തരാൻ പോലും ആ കിരാതന്മാർക്ക് മനസ്സലിഞ്ഞില്ല.
പട്ടാളക്കാർ ഭക്ഷണം കഴിച്ചവർ വണ്ടിയിൽ കയറി.
സന്ധ്യയോടെ തിരൂറിലെത്തി.
എല്ലാവരെയും പ്ളാറ്റ്ഫോമിൽ ഇരുത്തി.
ഞങ്ങൾ ഇരിക്കുകയല്ല വീഴുകയായിരുന്നു.
പലരും തളർന്നുറങ്ങിപ്പോയി.
ഏകദേശം അറുന്നൂറോളം തടവുകാരെ അവിടെ കൊണ്ടുവന്നിട്ടുണ്ടായിരുന്നു.
നിരവധി ഹിന്ദു സഹോദരന്മാരും കൂട്ടത്തിലുണ്ടായിരുന്നു.
ഒരു സിഗരറ്റ് ടിന്നിൽ നാലുവറ്റ് ചോറുമായി പട്ടാളക്കാർ ഞങ്ങളെ വിളിച്ചുണർത്തി.
ഞാൻ അന്നോളം ഇത്രയും സ്വാദുള്ള ഭക്ഷണം കഴിച്ചിട്ടില്ലന്ന് തോന്നിപ്പോയി.
ഏഴു മണിയോടെയാണ് വാഗണുമായി വണ്ടി വന്നത്.
വാതിൽ തുറന്നു പിടിച്ച് ഞങ്ങളെ വാഗണിൽ കുത്തിനിറക്കാൻ തുടങ്ങി.
നൂറുപേർ അകത്തായപ്പോഴേക്കും പലരുടെയും പിൻഭാഗവും കൈകാലുകളും പുറത്തേക്ക് തള്ളിനിൽക്കാൻ തുടങ്ങിയിരുന്നു.
തലയണയിൽ പഞ്ഞിനിറക്കുന്ന ലാഘവത്തോടെ തോക്കിൻ ചട്ടകൊണ്ട് അമർത്തിത്തള്ളി വാതിൽ ഭദ്രമായി അടച്ചു കുറ്റിയിട്ടു.
ഒക്കെ ഇരുകാലി മൃഗങ്ങളായ ഹിച്ച് കോക്കിന്റെ നിർദ്ദേശപ്രകാരം അകത്തുകടന്നവരുടെ കാലുകൾ നിലത്തു തൊട്ടിരുന്നില്ല.
ഇരുന്നൂറ് പാദങ്ങൾ ഒരുമിച്ചമരാനുള്ള സ്ഥലസൗകര്യം ആ വാഗണിനുണ്ടായിരുന്നില്ല.
ഒറ്റക്കാലിൽ മേൽക്കുമേൽ നിലം തൊടാതെ യാത്ര തുടങ്ങി.
ദാഹം സഹിക്കവയ്യാതെ തൊണ്ടപൊട്ടുമാറ് ഞങ്ങൾ ആർത്തു കരഞ്ഞു.
കൈയ്യെത്തിയവരൊക്കെ വാഗൺ ഭിത്തിയിൽ ആഞ്ഞടിച്ചു ശബ്ടമുണ്ടാക്കി.
വാഗണിനകത്ത് കൂരാക്കൂരിരുട്ട്.
വണ്ടി ഏതോ സ്റ്റേഷനിൽ നിൽക്കാൻ പോകുന്നതായി തോന്നി.
ഷോർണൂരായിരുന്നു അത്.
ഞങ്ങൾ ശേഷിച്ച ശക്തിയെല്ലാം സംഭരിച്ച് നിലവിളിച്ചു.
ആരും സഹായത്തിനു വന്നില്ല.
അപ്പോഴേക്കും പലരും മേൽക്കുമേൽ മലർന്നുവീഴാൻ തുടങ്ങിയിരുന്നു.
അറിയാതെ മലമൂത്ര വിസർജ്ജനവും .
കൈക്കുമ്പിളിൽ മൂത്രമൊഴിച്ച് കുടിച്ച് ദാഹം തീർക്കാൻ വിഫലശ്രമം നടത്തി.
സഹോദരന്റെ ശരീരത്തിൽ പൊടിഞ്ഞ വിയർപ്പുകണങ്ങൾ നക്കിത്തുവർത്തി നോക്കി.
ദാഹം സഹിക്കുന്നില്ല.
ശ്വാസം കിട്ടുന്നില്ല.
അന്യോന്യം മാന്തിപ്പറിക്കാനും കടിച്ചുവലിക്കാനും പൊട്ടിയൊലിച്ച രക്തം നക്കിക്കുടിച്ചു.
മരണവെപ്രാളത്തിൽ  സഹോദര മിത്ര ബന്ധം മറന്നു.
ശരിയും തെറ്റും വേർതിരിച്ചറിയുന്ന മനസ്സ് നഷ്ടപ്പെട്ടു.
ഞാനും യൂസുഫും കാക്കയും ചെന്നു വീണത് അസ്രായീലിന് തൽക്കാലം പിടികിട്ടാത്ത ഓരത്തിയിരുന്നു.
എങ്ങനെയോ ഇളകിപ്പോയ ഒരു ആണിയുടെ പഴുതുള്ള ഭാഗ്യസ്വർഗ്ഗത്തിൽ ദ്വാരത്തിൽ മാറിമാറി മൂക്കുവെച്ച് പ്രാണൻ പോകാതെ ഒപ്പിച്ചു.
എങ്കിലും കൂറേക്കഴിഞ്ഞപ്പോൾ ബോധം നഷ്ടമായി.
ബോധം തെളിഞ്ഞുനോക്കുമ്പോൾ നാലഞ്ചുപേർ ഞങ്ങളുടെ മേൽ മയ്യത്തായി കിടക്കുന്നു.
പുലർച്ചെ നാലു മണിക്കാണ് വണ്ടി പോത്തന്നൂർ സ്റ്റേഷനിലെത്തിയത്.
ആ പാപികൾ വാതിൽ തുറന്നു.
മുറിക്കുള്ളിൽ കണ്ട ഭീകര ദൃശ്യം ആ പിശാചുകളെ തന്നെ ഞട്ടിച്ചു.
64 പേരാണ് കണ്ണുതുറിച്ച് ഒരുമുഴം  നാക്കുനീട്ടി മരിച്ചുകിടക്കുന്നത്.
60 മാപ്പിളമാരും 4 തിയ്യമാരും.
മലം, മൂത്രം, രക്തം , വിയർപ്പ് ഇതെല്ലാം കൂടി മത്തി മസാല വച്ചതുപോലെ...
തണുത്ത വെള്ളം വാഗണിലേക്ക് കോരിയൊഴിക്കാൻ തുടങ്ങി.
തണുത്തു വിറങ്ങലിക്കാൻ തുടങ്ങിയപ്പോൾ ജീവൻ രക്ഷിച്ചവർ ഒന്നു പിടഞ്ഞു.
ഞങ്ങളെ നേരെ കോയമ്പത്തൂർ ആശുപത്രിയിലേക്ക് കൊണ്ടുപോയി.
മരിച്ചവരെ ഏറ്റെടുക്കാൻ പോത്തന്നൂർ സ്റ്റേഷൻ മാസ്റ്റർ‌ തയ്യാറായില്ല.
ജീവനില്ലാത്തവരെ തീരൂരിലേക്കുതന്നെ മടക്കി.
ആശുപത്രിയിലെത്തും മുമ്പ് എട്ടുപേർ കൂടി മരിച്ചു.
അവശേഷിച്ചത് ഞാനടക്കം ഇരുപത്തിയെട്ടുപേരായിരുന്നു.
ഇരുപത് വർഷം മുമ്പാണ് ഹാജിയാർ വാഗൺ  ട്രാജഡി സ്മരണക്കുവേണ്ടി വാഗൺ‌ ദുരന്തത്തിന്റെ സ്മരണ അയവിറക്കിയത്
മൃതദേഹങ്ങളുമായി വണ്ടി തിരൂറിലേക്ക് എത്തുന്നുണ്ടന്ന് അറിഞ്ഞ് മലബാർ കളക്റ്റർ തോമസും ഉയർന്ന പോലീസ് ഉദ്യോഗസ്ഥരും കാത്തുനിന്നു.
വാഗൺ തിരൂറിൽ തുറന്നപ്പോൾ അകത്ത് രൂക്ഷഗന്ധം .
മലമൂത്ര വിസർജ്ജനത്തിൽ പുരണ്ടും അന്യോന്യം കെട്ടിപ്പിടിച്ചുമുള്ള മൃതദേഹങ്ങൾ.
മുസ്ലിം മൃതദേഹങ്ങളിൽ 44 എണ്ണം കോരങ്ങത്ത് പള്ളിയിലും 8 എണ്ണം കോട്ട്ജുമ്അത്ത്  പള്ളിയിലെയും ഖബർസ്ഥാനിലും അടക്കം ചെയ്തതു.
ഹൈന്ദവരുടെ മൃതദേഹങ്ങൾ  ഏറ്റുവാങ്ങാൻ ആളില്ലാത്തതിനെത്തുടർ‌ന്ന് മുത്തൂരിലെ ഒരു കല്ലുവെട്ടുകുഴിയിലുമാണ് അടക്കം ചെയ്തത് .
(ചരിത്രകാരനും അധ്യാപകനുമായിരുന്ന  ശ്രീ.അബ്ദു ചെറുവാടി എഡിറ്റ് ചെയ്ത വാഗൺ‌ ട്രാജഡി സ്മരണിക യിൽ നിന്നുള്ളതാണ് ഈ ഭാഗങ്ങൾ . വാഗൺ‌ ദുരന്തത്തിൽ  രക്ഷപ്പെട്ട  കൊന്നോല അഹമ്മദ് ഹാജിയുടെ അഭിമുഖം നടത്തിയാണ് അബ്ദു ചെറുവാടി ഈ ലേഖനം തയ്യാറാക്കിയത്. മലബാർ കലാപത്തെ പറ്റി  ഏറ്റവും ആധികാരികമായ വിവരങ്ങൾ ഉള്ള പുസ്തകമാണ് വാഗൺ‌ ട്രാജഡി സ്മരണിക) അന്വേഷണം
വാഗൺ ദുരന്തം ഇന്ത്യയെ ഞട്ടിപ്പിച്ച സംഭവമായിരുന്നനു.
ഇതിനെക്കുറിച്ച് അന്വേഷണം വേണമെന്ന ആവശ്യം ശക്തമായതോടെ അന്വേഷണത്തിന് ഒരു കമ്മിറ്റിയെ ചുമതലപ്പെടുത്തി .
മലബാർ സ്പെഷ്യൽ കമ്മീഷ്‍ണർ എ .
ആർ. നാപ്പ് ചെയർമാനും മദിരാശി റിട്ടേർഡ് പ്രസിഡൻസി മജിസ്ട്രേറ്റ് അബ്ബാസ്സ് അലി , മണ്ണാർക്കാട്ടെ കല്ലടി മൊയ്തു ,അഡ്വ.
മഞ്ചേരി സുന്തരയ്യർ  എന്നിവർ അംഗങ്ങളായ കമ്മിറ്റിക്കായിരുന്നു അന്വേഷണചുമതല.
അന്വേഷണത്തിൽ റയിൽവേ നൽകിയ മൊഴി  വിചിത്രമായിരുന്നു.
ദ്വാരങ്ങളും വലക്കെട്ടുള്ളതുമായ വാഗൺ പെയിന്റ് ചെയ്തപ്പോൾ ദ്വാരങ്ങൾ അടഞ്ഞുപോയി ആളുകളെ കയറ്റാൻ പറ്റിയ വാഗൺ ആവശ്യപ്പടാത്തതിനാലാണ് ചരക്കു കയറ്റുന്ന വാഗൺ  നൽകിയത് എന്നായിരുന്നു അവരുടെ മറുപടി.
വാഗൺ നിർമ്മിച്ച കമ്പനിക്കാരും അത് ഏൽപ്പിച്ചുകൊടുത്ത ഇൻസ്പെക്ടറുമാരാണ് കുറ്റക്കാർ എന്നാണ് റിപ്പോർട്ട്  വന്നത്.
മരിച്ചവരുടെ ആശ്രിതർക്ക് 300 രൂപ വീതം സഹായധനം നൽകാനും തീരുമാനമായി.
അന്വേഷണ റിപ്പോർട്ടിനെ തുടർന്ന്  റയിൽവേ സർജന്റ്  ആൻഡ്രൂസ് , ഒരു പോലീസ് ഹെഡ് കോൺസ്റ്റബിൾ എന്നിവരെ പ്രതിയാക്കി മദിരാശി ഗവർൺമെന്റ്  വാഗൺ ദുരന്തത്തെക്കുറിച്ചു കേസെടുത്തെങ്കിലും കോടതി രണ്ടുപേരെയും വെറുതെ വിട്ടു.
ഇന്ത്യാരാജ്യം നടുങ്ങിയ വൻ കൂട്ടക്കൊല തുമ്പില്ലാതെയാവാൻ അന്വേഷണോദ്യോഗസ്ഥരെ തന്നെ സ്വാധീനിച്ചുവെന്ന് വ്യക്തം.
അന്നത്തെ അധികൃതർ നിസ്സാരവൽക്കരിച്ച  വാഗൺ ദുരന്തത്തിലെ മുറിപ്പാടുകൾ മലബാറുകാരെ ഇന്നും വേട്ടയാടുന്നു എന്ന് വിലയിരുത്തപ്പെട്ടിട്ടുണ്ട് .
മരണപ്പെട്ട  എഴുപതു പേരിൽ  41 പേരും പുലാമന്തോൾ പഞ്ചായത്തിൽ പെട്ടവരാണ് .
വളപുരത്തു നിന്നും അറസ്റ്റ് ചെയ്യപ്പെട്ട ഉസ്താദിനെ  വിട്ടയക്കാൻ വേണ്ടി , പുലാമന്തോൾ പാലം പൊളിക്കാൻ ശ്രമിച്ചു എന്ന കുറ്റം ചുമത്തിയാണ് ഇവരെ അറസ്റ്റ് ചെയ്‍തത് വാഗൺ ട്രാജഡി സ്മാരകങ്ങൾ വാഗൺ ട്രാജഡി മെമ്മോറിയൽ മുൻസിപ്പൽ ടൗൺ ഹാൾ തിരൂർ വാഗൺ ട്രാജഡി മെമ്മോറിയൽ  ബസ് വെയ്റ്റിംഗ് ഷെഡ് വെള്ളുവമ്പ്രം , പൂക്കോട്ടൂർ വാഗൺ ട്രാജഡി സ്‌മാരക മന്ദിരം(ലൈബ്രറി സാംസ്കാരിക കേന്ദ്രം) കുരുവമ്പലം വാഗൺ ട്രാജഡി സ്‌മാരക ബ്ലോക്ക്.
വളപുരം ജി.എം.യു.പി സ്കൂൾ വളപുരം പുലാമന്തോൾ വാഗൺ ട്രാജഡി മെമ്മോറിയൽ മുൻസിപ്പൽ ടൗൺ ഹാൾ
വാഗൺ ട്രാജഡിയുടെ 80-ആം വാർഷികത്തോട് അനുബന്ധിച്ച് തിരൂർ മുനിസിപ്പാലിറ്റി നിർമ്മിച്ച ഹാളാണ് വാഗൺ ട്രാജഡി മെമ്മോറിയൽ മുൻസിപ്പൽ ടൗൺ ഹാൾ.
തിരൂർ നഗരമധ്യത്തിലായാണ് ഈ ഹാൾ സ്ഥിതിചെയ്യുന്നത്.
ഈ ദുരന്തത്തിന്റെ ഓർമക്കായ് ഹാളിനോട് ചേർന്ന് ഒരു വാഗൺ മാതൃക നിർമ്മിച്ചിട്ടുണ്ട്.
ഈ വാഗണിന്റെ നിർമ്മാണത്തിനുശേഷം ഹാളിന്റെ പേർ മുൻസിപ്പൽ ടൗൺ ഹാൾ എന്നതു മാറ്റി വാഗൺ ട്രാജഡി മെമ്മോറിയൽ മുൻസിപ്പൽ ടൗൺ ഹാൾ എന്നാക്കുകയായിരുന്നു.
കൂടുതൽ വായനക്ക് വാഗൺ ട്രാജഡി: കനൽ വഴിയിലെ കൂട്ടക്കുരുതി.
ഡോ.പി ശിവദാസൻ നാഷനൽ ബുക് സ്റ്റാൾ കോട്ടയം വാഗൺ ട്രാജഡി അറുപതാം വാർഷിക സ്മരണിക 1981  വാഗൺ ട്രാജഡി അറുപതാം വാർഷിക അനുസ്മരണ കമ്മറ്റി.
എഡിറ്റർ: അബ്ദു ചെറുവാടി ഇരുട്ടറയും വാഗൺ ട്രാജഡിയും: കെ കെ മുഹമ്മദ് അബ്ദുൽ കരീം അവലംബം ↑ ↑ 1 2 3 4 മംഗളം പത്രവാർത്ത.
2001 നവംബർ 20 ↑ http://naradanews.com/2016/11/we-drank-blood-and-urine-breathed-through-nail-hole-shocking-experience-of-wagon-tragedy/%5Bപ്രവർത്തിക്കാത്ത+കണ്ണി%5D ↑ ↑ http://archive.asianage.com/india/it-was-wagon-massacre-not-tragedy-444 ↑
വാങ് യിഹാൻ
ചൈനയിൽ നിന്നുള്ള ഒരു ബാഡ്മിന്റൺ കളിക്കാരിയാണ് വാങ് യിഹാൻ .
മുമ്പ് ലോക വനിതാ ബാഡ്മിന്റൺ ജേതാവായിരുന്ന ഇവർക്ക് രണ്ട് ഒളിംമ്പിക് സ്വർണ്ണ മെഡലുകൾ ലഭിച്ചിട്ടുണ്ട്.
തന്റെ ഒമ്പതാം വയസ്സിൽ കളി തുടങ്ങിയ വാങ് യിഹാൻ 2004ൽ ചൈനീസ് ജൂനിയർ ടീമിലും 2006ൽ സീനിയർ ടീമിലും ഇടം നേടി.
2009 ആയപ്പോഴേക്കും വാങ് യിഹാൻ ലോക ഒന്നാം നമ്പർ താരമായി.
നിലവിൽ ലോക രണ്ടാം നമ്പർ താരമാണ്.
അവലംബം ↑ Biography (in Chinese) ↑
വാങ് ഹോ
ചെസ്   ഗ്രാൻഡ്‌ മാസ്റ്ററായ വാങ് ഹോ ജനിച്ചത് ചൈനയിലെ ഹാർബിനിലാണ് .
(ജ:1989 ഓഗസ്റ്റ്‌ 4) .
2005 ൽ ഗ്രാന്റ് മാസ്റ്ററായ വാങ് ഹോ എലോ റേറ്റിംഗ്  2700 രേഖപ്പെടുത്തിയ നാലാമത്തെ ചൈനീസ് താരവും ഇരുപതാമത്തെ ചൈനീസ് ഗ്രാന്റ് മാസ്റ്ററുമാണ് .
വാങ്കഡെ സ്റ്റേഡിയം
ശേഷ്റാവു കൃഷ്ണറാവു വാങ്കഡെ സ്റ്റേഡിയം ( വാങ്കഡെ സ്റ്റേഡിയം ) മഹാരാഷ്ട്രയിലെ മുംബൈയിൽ സ്ഥിതിചെയ്യുന്ന ഒരു ക്രിക്കറ്റ് സ്റ്റേഡിയമാണ്.
ക്രിക്കറ്റ് ക്ലബ് ഓഫ് ഇന്ത്യയും മുംബൈ ക്രിക്കറ്റ് അസോസിയേഷനും തമ്മിൽ ക്രിക്കറ്റ് മത്സരത്തിന്റെ ടിക്കറ്റ് വിതരണത്തെച്ചൊല്ലിയുണ്ടായ ഒരു തർക്കമാണ് ഈ സ്റ്റേഡിയത്തിന്റെ നിർമ്മാണത്തിലേക്ക് നയിച്ചത്.
1973ഓടെ ഈ പ്രശ്നം രൂക്ഷമായി.
അതേത്തുടർന്ന് അന്നത്തെ മുംബൈ ക്രിക്കറ്റ് അസോസിയേഷൻ സെക്രട്ടറിയും അറിയപ്പെടുന്ന രാഷ്ടീയനേതാവുമായിരുന്ന എസ്.കെ. വാങ്കഡെയുടെ നേതൃത്വത്തിൽ ഈ സ്റ്റേഡിയത്തിന്റെ പണിയാരംഭിച്ചു.
ഏകദേശം ആറു മാസത്തിനുള്ളിൽ ഈ സ്റ്റേഡിയത്തിന്റെ പണി പൂർത്തിയായി.
1975 ജനുവരിയിൽ നടന്ന ഇന്ത്യ - വെസ്റ്റ് ഇൻഡീസ് ടെസ്റ്റ് മത്സരമായിരുന്നു ഈ ഗ്രൗണ്ടിൽ നടന്ന ആദ്യ അന്താരാഷ്ട്ര മത്സരം.
ടെസ്റ്റ് മത്സരങ്ങൾ
വാങ്കഡെ സ്റ്റേഡിയത്തിൽ നടന്ന ടെസ്റ്റ് മത്സരങ്ങളുടെ പട്ടിക.
ടീം (എ) ടീം (ബി) വിജയി മാർജിൻ തീയതി 1 ഇന്ത്യ വെസ്റ്റ് ഇൻഡീസ് വെസ്റ്റ് ഇൻഡീസ് 201 റൺസ് ജനു 23-29 1975 2 ഇന്ത്യ ന്യൂസിലൻഡ് ഇന്ത്യ 162 റൺസ് നവ 10-15 1976 3 ഇന്ത്യ ഇംഗ്ലണ്ട് സമനില N/A ഫെബ്രു11-16 1977 4 ഇന്ത്യ വെസ്റ്റ് ഇൻഡീസ് സമനില N/A നവ 1-6 1978 5 ഇന്ത്യ ഓസ്ട്രേലിയ ഇന്ത്യ ഇന്നിങ്സ് 100 റൺസ് നവ 3-7 1979 6 ഇന്ത്യ പാകിസ്താൻ ഇന്ത്യ 131 റൺസ് ഡിസം 16-20 1979 7 ഇന്ത്യ ഇംഗ്ലണ്ട് ഇംഗ്ലണ്ട് 10 വിക്കറ്റ് ഫെബ്രു 15-19 1980 8 ഇന്ത്യ ഇംഗ്ലണ്ട് ഇന്ത്യ 138 റൺസ് നവ 27-ഡിസം 1 1981 9 ഇന്ത്യ വെസ്റ്റ് ഇൻഡീസ് സമനില N/A നവ 24-29 1983 10 ഇന്ത്യ ഇംഗ്ലണ്ട് ഇന്ത്യ 8 വിക്കറ്റ് നവ 28-Dec 3 1984 11 ഇന്ത്യ ഓസ്ട്രേലിയ സമനില N/A ഒക്ടോ 15-19 1986 12 ഇന്ത്യ വെസ്റ്റ് ഇൻഡീസ് സമനില N/A ഡിസം 11-16 1987 13 ഇന്ത്യ ന്യൂസിലൻഡ് ന്യൂസിലൻഡ് 136 റൺസ് നവ 24-29 1988 14 ഇന്ത്യ ഇംഗ്ലണ്ട് ഇന്ത്യ ഇന്നിങ്സ് 15 റൺസ് ഫെബ്രു 19-23 1993 15 ഇന്ത്യ വെസ്റ്റ് ഇൻഡീസ് ഇന്ത്യ 96 റൺസ് നവ 18-22 1994 16 ഇന്ത്യ ശ്രീലങ്ക സമനില N/A ഡിസം 3-7 1997 17 ഇന്ത്യ ദക്ഷിണാഫ്രിക്ക ദക്ഷിണാഫ്രിക്ക 4 വിക്കറ്റ് ഫെബ്രു 24-26 2000 18 ഇന്ത്യ ഓസ്ട്രേലിയ ഓസ്ട്രേലിയ 10 വിക്കറ്റ് ഫെബ്രു 27-മാർ 1 2001 19 ഇന്ത്യ വെസ്റ്റ് ഇൻഡീസ് ഇന്ത്യ ഇന്നിങ്സ് 112 റൺസ് ഒക്ടോ 9-12 2002 20 ഇന്ത്യ ഓസ്ട്രേലിയ ഇന്ത്യ 13 റൺസ് നവ 3-5 2004 21 ഇന്ത്യ ഇംഗ്ലണ്ട് ഇംഗ്ലണ്ട് 112 റൺസ് മാർ 18-22 2006 22 ഇന്ത്യ വെസ്റ്റ് ഇൻഡീസ് സമനില N/A നവ 22-26 2011 23 ഇന്ത്യ ഇംഗ്ലണ്ട് ഇംഗ്ലണ്ട് 10 വിക്കറ്റ് നവ 23-26 2012 അവലംബം
വാങ്ങനൂയി നദി ഇംഗ്ലീഷ് വിലാസം https://ml.wikipedia.org/wiki/Whanganui_River
ന്യൂസീലൻഡിലെ പ്രധാന ദ്വീപായ നോർത്ത്ഐലന്റിലെ പ്രധാന നദിയാണ് വാങ്ങനൂയി നദി (Whanganui River).
രാജ്യത്തെ മൂന്നാമത്തെ നീളം കൂടിയ നദിയാണ് ഇത്.
ഈ
പ്രദേശത്തിന് മാവോറി ജനവിഭാഗത്തിന്റെ പ്രാധാന്യം കാരണം സവിശേഷ പദവി ഉണ്ട്.
വാങ്ങനൂയി നദി 2017 മാർച്ചിൽ ഒരു വ്യക്തി എന്ന പദവി ലഭിക്കുന്ന രണ്ടാമത്തെ പ്രകൃതി വിഭവമായി മാറി.
ലോകത്തിലാദ്യമായി ഒരു  നദിക്ക് വ്യക്തി എന്ന പദവി ലഭിക്കുന്നതും വാങ്ങനൂയി നദിക്കാണ്.
ഇതിലൂടെ ഒരു വ്യക്തിക്ക് ലഭിക്കുന്ന എല്ലാ നിയമപരിരക്ഷയും, അവകാശങ്ങളും നദിക്കു ലഭിക്കുന്നു.
ന്യൂസീലൻഡിലെ ജലഗതാഗതയോഗ്യമായ ഏറ്റവും നീളം കൂടിയ നദിയാണിത്.
പോഷകനദികൾ Tributary name Length (km) Km from mouth Confluence coordinates Altitude Mount Tongariro River source 290 km 39°07.91′S 175°37.95′E ﻿ / ﻿ 39.13183°S 175.63250°E ﻿ / -39.13183; 175.63250 Whakapapa River 38°55.92′S 175°24.50′E ﻿ / ﻿ 38.93200°S 175.40833°E ﻿ / -38.93200; 175.40833 Kakahi Stream 38°55.94′S 175°22.00′E ﻿ / ﻿ 38.93233°S 175.36667°E ﻿ / -38.93233; 175.36667 Ongarue River 38°53.54′S 175°15.27′E ﻿ / ﻿ 38.89233°S 175.25450°E ﻿ / -38.89233; 175.25450 39°02.34′S 175°03.89′E ﻿ / ﻿ 39.03900°S 175.06483°E ﻿ / -39.03900; 175.06483 Retaruke River 39°06.65′S 175°03.98′E ﻿ / ﻿ 39.11083°S 175.06633°E ﻿ / -39.11083; 175.06633 Ohura River Mangapurua Stream Manganui o te Ao River 39°24.30′S 175°2.69′E ﻿ / ﻿ 39.40500°S 175.04483°E ﻿ / -39.40500; 175.04483 Tangarakau River Tasman Sea River mouth 0 km 39°56.89′S 174°59.22′E ﻿ / ﻿ 39.94817°S 174.98700°E ﻿ / -39.94817; 174.98700 0 m അവലംബം
വാങ്ങ് ജിയാൻലിൻ Wang Jianlin Wang Jianlin
ചൈനീസ് ബിസിനസ് ഭീമനും, നിക്ഷേപകൻ, ദൈവ വിശ്വാസിയുമാണ്, വാങ്ങ് ജിയാൻലിൻ (ചൈനീസ്: 王卡林; ചൈനയിലെ ഏറ്റവും വലിയ റിയൽ എസ്റ്റേറ്റ് ഡെവലപ്മെന്റ് കമ്പനിയായ ഡാലിയാൻ വാൻഡ ഗ്രൂപ്പിന്റെ സ്ഥാപകനും അതുപോലെ ലോകത്തിലെ ഏറ്റവും വലിയ സിനിമാ തീയറ്റർ പ്രവർത്തകനുമാണ് അദ്ദേഹം സ്പാനിഷ് ഫുട്ബോൾ ക്ലബ്ബായ അത്‌ലറ്റിക്കോ മാഡ്രിഡിന്റെ 20% സ്വന്തമാക്കി .2016 ൽ ഫിഫയുമായി കരാർ പ്രകാരം വാങ് ചൈന കപ്പ് അവതരിപ്പിച്ചു. അതിൽ ഓരോ വർഷവും ഏഷ്യൻ ഫുട്ബോൾ ടീമുകൾ മത്സരിക്കുന്നു .യുനാൻ പ്രവിശ്യയിലെ സാമ്പത്തിക ഉപദേശകനും അതുപോലെ ഗുയിയാംഗ് ഗവൺമെൻറിൻറെ നിർമ്മാണ കൺസൾട്ടന്റും ആയിരുന്നു വാങ്ങ്. ചാൻഗ്ചുൻ(Changchun) നഗരത്തിന്റെ ആദരണീയനായ ഒരു പൗരനും, ഡാലിയൻ നഗരത്തിന്റെ നിർമ്മാണത്തിന് പ്രധാന പങ്ക് വഹിച്ച വ്യക്തിയുമാണ് വാങ് .
2018  ഫെബ്രുവരിയിൽ, വാങ്ങിന്റെ   ആസ്തി 30.1 ബില്ല്യൻ ഡോളർ ആണെന്ന് ഫോബ്സ്  കണക്കാക്കപ്പെടുന്നു.
ഇത് ചൈനയിലും ഏഷ്യയിലും ഏറ്റവും ധനികരായ വ്യക്തികളിലൊന്നാണ്.
ആദ്യകാല ജീവിതം,ഔദ്യോഗിക ജീവിതം
1954 ഒക്ടോബർ 24-ന് കാംഗ്സി കൗണ്ടിയിൽ ഗുവാങ്വുവുവിലെ സിചുവാൻ പട്ടണത്തിൽ ജനിച്ചു.
ലോങ്ങ് മാർച്ചിൽ (ഒക്ടോബർ 1934-ഒക്ടോബർ 1935) മാവോ സേതൂങ്ങിന്റെ പീപ്പിൾസ് ലിബറേഷൻ ആർമിക്കായി പിതാവ് പോരാടി.
പീപ്പിൾസ് ലിബറേഷൻ ആർമിയിൽ പതിനാറുവർഷത്തിനു ശേഷം സിഗാങ്ങ് ജില്ലയിലെ ഡാലിയൻ പട്ടണത്തിലെ  ഓഫീസ് അഡ്മിനിസ്ട്രേറ്ററായി വാങ് പ്രവർത്തിച്ചു.
1989-ൽ ഇദ്ദേഹം സിഗാങ്ങ് റസിഡൻഷ്യൽ ഡവലപ്മെന്റിന്റെ ജനറൽ മാനേജരായി പ്രവർത്തിച്ചു.
ജിയാൻജിൻ ആസ്ഥാനമായ ഫാക്ടറിയിൽ അദ്ദേഹം ഫാക്ടറി മേധാവിയായിരുന്നു.
1992 ൽ ഡാലിയൻ വാൻഡ ഗ്രൂപ്പിന്റെ ചെയർമാനായി പ്രവർത്തിച്ചു.
റീജിയണൽ മാനേജർ, അസിസ്റ്റന്റ് റീജിയണൽ മാനേജർ അസിസ്റ്റന്റ്, ജിയാൻഗ്സു ജിയാങ്നാൻ വാട്ടർ കമ്പനി ഡയറക്ടർ എന്നീ ചുമതലകളിലും അദ്ദേഹം പ്രവർത്തിച്ചിട്ടുണ്ട്.
21.57 ദശലക്ഷം ചതുരശ്ര മീറ്ററുകൾ നിക്ഷേപ ആസ്തി, 168 വാൻഡാ ഷോപ്പിംഗ് പ്ലാസകൾ, 82 ലക്ഷ്വറി ഹോട്ടലുകൾ, 213 സിനിമ ശാലകൾ, 99 ഡിപ്പാർട്ട്മെന്റ് സ്റ്റോറുകൾ, 54 കരോക്കേ സെന്ററുകൾ എന്നിവ ചൈനയിൽ സ്വന്തമായി.
എഎംസി തീയറ്ററുകൾ ഏറ്റെടുക്കുമ്പോൾ 2012 ൽ കമ്പനി ലോകത്തിലെ ഏറ്റവും വലിയ തിയേറ്റർ ഉടമയായി.
2.6 ബില്ല്യൺ ഡോളറിനാണ് യുഎസ് പശ്ചാത്തലമുള്ള എഎംസി എന്റർടെയ്നർ അദ്ദേഹം വാങ്ങിയത്.
അദ്ദേഹത്തെ ന്യൂയോർക്ക് സ്റ്റോക്ക് എക്സ്ചേഞ്ചിൽ ഡിസംബറിൽ പട്ടികപ്പെടുത്തി.
2014 ജനവരിയിൽ തീരദേശനഗരമായ കിങ്ഡാവോയിൽ 8 ബില്യൻ യു.എസ് ഡോളർ മിനി ഹോളിവുഡ് തുടങ്ങാൻ പ്രശസ്തനായ ലിയോനാർഡോ ഡികാപ്രിയോ , കേറ്റ് ബെക്കിൻസ്ലെ, ജോൺ ട്രാവോൾട്ട എന്നിവരടങ്ങുന്ന സംഘത്തിൽ അദ്ദേഹം ചേർന്നു.
2005 ൽ ബാൻകോ സാൻറ്റാൻഡർ നൽകിയ 389 മില്യൺ യൂറോയെക്കാൾ ഏകദേശം മൂന്നാമത്തെ കുറവ് ഗ്രുപോ സാന്റാൻഡറിൽ നിന്ന് 2014 മാർച്ചിൽ സ്പെയിനിലെ ഉയരത്തിൽ ഭീമനായ മാഡ്രിഡിൽ എഡ്ഫിഫിരിയ എസ്പാനാ കെട്ടിടം വാണ്ടാ ഗ്രൂപ്പ് സ്വന്തമാക്കി.
മുമ്പ് ലണ്ടനിലും ന്യൂയോർക്കിലുമായി ഡാലിയാൻ വാൻഡ ബില്യൺ ഡോളർ ഹോട്ടൽ വികസന പദ്ധതികൾ ഏറ്റെടുത്തിരുന്നു അതു പോലെ തന്നെ ഇന്ത്യൻ പ്രോജക്റ്റുകളും.
2014 ജനുവരിയിൽ ഓറിയന്റൽ മൂവി മെട്രോപൊളിസിൽ ലോകത്തിലെ ഏറ്റവും വലിയ സ്റ്റുഡിയോ പവലിയനാകാൻ ഉണ്ടാക്കാൻ പദ്ധതിയുണ്ടായിരുന്നു, ഇതിൽ 10,000 ചതുരശ്ര മീറ്റർ സ്റ്റുഡിയോയും ഒരു അണ്ടർവാട്ടർ സ്റ്റേജും ഉൾപ്പെടുന്നു.
കാലിഫോർണിയയിലെ ബെവർലി ഹിൽസിലെ 9900 വിൽഷയർ ബൂലവർഡിന്, തന്റെ വിനോദ മേഖല കമ്പനിക്ക് അമേരിക്കൻ ആസ്ഥാനം പണിയാൻ 2014-ൽ ഭൂമി ഏറ്റെടുത്തു.
2015 ജനുവരിയിൽ സ്പാനിഷ് ഫുട്ബോൾ ക്ലബ്ബിൽ അത് ലറ്റിക്കോ മാഡ്രിഡിൽ 45 മില്യൺ യൂറോയ്ക്ക് 20 ശതമാനം ഓഹരി വാങ്ങുകയാണുണ്ടായത്.
2016 നവംബറിൽ വാങ്സ് ഡാലിയൻ വാൻഡ ഗ്രൂപ്പ് ഡിക് ക്ലാർക്ക് പ്രൊഡക്ഷൻസ് 1 ബില്ല്യൺ ഡോളറിന് ഏറ്റെടുക്കുന്നതിനുള്ള പദ്ധതി പ്രഖ്യാപിച്ചു.
ഗോൾഡൻ ഗ്ലോബ് അവാർഡുകൾ , അക്കാദമി ഓഫ് കണ്ട്രി മ്യൂസിക് അവാർഡുകൾ, ന്യൂയോർക്കിലെ പുതുവത്സര കൗണ്ട്ഡൗൺ ആഘോഷങ്ങൾ എന്നിവയുടെ പ്രക്ഷേപണ അവകാശം സ്വന്തമാക്കി .
വാൻഡ ഇതിനകം ലെജൻഡറി എന്റർടൈൻമെന്റ്, ജുറാസിക് വേൾഡ് പോലുള്ള സിനിമകളുടെയും, യുഎസ് സിനിമാ ചെയ്യിൽ എ എം സി എന്റർടെയ്ൻമെന്റ് ഹോൾഡിംഗ്സ് എന്നിവയുടെ സഹ-നിർമ്മാതാവാണ്.
ദി എക്കണോമിസ്റ്റ് അദ്ദേഹത്തെ " നെപ്പോളിയനെ പോലെ ആഗ്രഹിയായ ഒരാൾ" എന്നു വിശേഷിപ്പിക്കുകയും പി.എൽ.എ.യിൽ തന്റെ സൈനിക പശ്ചാത്തലം ചൂണ്ടിക്കാണിക്കുകയും ചെയ്തു.
അതിർത്തി ഗാർഡിൽ നിന്നും റെജിമെന്റൽ കമാൻഡറിലേക്ക് സ്ഥാനം ഉയർന്നു.
ജോലിയിലെ "ഇരുമ്പ് അച്ചടക്കം (Iron decipline)" അദ്ദേഹം നിർവ്വഹിക്കുന്നു, അവിടെ കമ്പനിയുടെ യാഥാസ്ഥിതിക വസ്ത്രധാരണത്തെ ലംഘിക്കുമ്പോൾ ജീവനക്കാർക്ക് പിഴ.
പ്രായം കൂടുതലാണെങ്കിലും, അദ്ദേഹം ഇപ്പോഴും "ട്രിം ഫിഗറാണ് ".
അദ്ദേഹം 15-ആമത്തെ വയസ്സിൽ, പീപ്പിൾസ് ലിബറേഷൻ ആർമിയിൽ വാങ് 17 വർഷത്തെ സേവനം ആരംഭിച്ചു.
തുടക്കത്തിലെ അതിർത്തി ഗാർഡിൽ നിന്ന് ഒരു റെജിമെൻറൽ കമാൻഡർ വരെയായി.
1976 ൽ അദ്ദേഹം കമ്മ്യൂണിസ്റ്റ് പാർട്ടി ഓഫ് ചൈനയിൽ ചേർന്നു.
പതിനേഴാം ദേശീയ കോൺഗ്രസിൽ ഡെപ്യൂട്ടി പ്രവർത്തിച്ചു.
ചൈനീസ് നാഷണൽ പീപ്പിൾസ് കോൺഗ്രസ്സിന്റെ പ്രതിനിധിയായി വാങ് മാറി.
സി.സി.ടി.വി. യുടെ "ഇക്കണോമിക് പേഴ്സൺ ഓഫ് ദി ഇയറിന്" അദ്ദേഹം രണ്ട് തവണ തിരഞ്ഞെടുക്കപ്പെട്ടു.
ഓൾ-ചൈന ഫെഡറേഷൻ ഓഫ് ഇൻഡസ്ട്രി ആന്റ് കൊമേഴ്സിന്റെ വൈസ് ചെയർമാനായി സേവനമനുഷ്ഠിക്കുന്നു.
2008 മുതൽ ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസിൽ അംഗമായിരുന്നു.
നിലവിൽ ചൈന ചാരിറ്റി കോൺഫെഡറേഷന്റെ വൈസ് ചെയർമാനായി പ്രവർത്തിക്കുന്നു.
ചൈന ഫോക്ക് ചേംബർ ഓഫ് കോമേഴ്സിന്റെ വൈസ് ചെയർ; ചൈന എന്റർപ്രൈസ് കോൺഫെഡറേഷൻ വൈസ് ചെയർമാനും ചൈന എന്റർപ്രൈസ് ഡയയേഴ്സ് അസോസിയേഷനും; ചൈന ജനറൽ ചേംബർ ഓഫ് കോമേഴ്സിന്റെ വൈസ് ചെയർമാൻ; ഹാർവാർഡ് യൂണിവേഴ്സിറ്റിയുടെ ഗ്ലോബൽ അഡ്വൈസറി കൌൺസിലിന്റെ വൈസ് ചെയർമാൻ .
2011-ൽ, 197 ദശലക്ഷം അമേരിക്കൻ ഡോളറാണ്  ചാരിറ്റബിൾ പ്രവർത്തനത്തിന് വിനിയോഗിച്ചത് .
നാൻജിയിലെ പുരാതന ക്ഷേത്രത്തിന്റെ പുനരുദ്ധാരണത്തിന് അടിവരയിട്ടു.
കാലിഫോർണിയയിലെ ബെവർലി ഹിൽസിലെ ഇലക്ട്രിക്ക് ഫൌണ്ടൻ പുനരുദ്ധാരണത്തിനായി 2014-2015 കാലയളവിൽ അദ്ദേഹം 200,000 ഡോളർ സംഭാവന ചെയ്തു.
ആ സമയത്ത് തന്നെചൈനീസ് കമ്യൂണിസ്റ്റ് പാർട്ടിയുമായി വാങ് വളരെ അടുപ്പമുള്ള ഒരു ബന്ധം നിലനിർത്തുമ്പോൾ, അദ്ദേഹത്തിന്റെ വ്യക്തിപരമായ മുദ്രാവാക്യം "സർക്കാരോട് അടുപ്പം പുലർത്തുന്നതും, രാഷ്ട്രീയത്തിൽ നിന്ന് അകലം സൂക്ഷിക്കുന്നതുമാണ്".
വ്യവസായികൾക്ക് ഗവൺമെൻറിനോട് "അടുത്ത് " നിൽക്കുന്നതും "ഒഴിഞ്ഞ്" നിൽക്കുന്നതും നല്ലതാണ് എന്നാണ് അദ്ദേഹത്തിന്റെ അഭിപ്രായം.
"ഗവൺമെൻറ് ഒരിക്കലും സംരംഭകരുമായി ആശയവിനിമയം നടത്തുന്നില്ലെങ്കിൽ, വ്യവസായ സംരംഭകർക്ക് ആവശ്യമായ നിക്ഷേപം, വികസനം അല്ലെങ്കിൽ പരിഹാരം എന്നിവയെക്കുറിച്ച് അവർ ഒരിക്കലും അറിയില്ല."
വർഷങ്ങളായി ലോകമെമ്പാടുമുള്ള ബില്യണയർ ലിസ്റ്റുകളിൽ വാങ് ജിയാൻലിൻ പ്രമുഖ സ്ഥാനം നേടിയിട്ടുണ്ട്.
കഴിഞ്ഞ വർഷം ഫോർബ്സ് ലോകത്തെ ഏറ്റവും ധനാഢ്യനായ 128 ാം സ്ഥാനത്ത്, 8.6 ബില്യൺ യു.എസ് ഡോളറായിരുന്നു.
2013 ഓഗസ്റ്റിൽ ചൈനയിലെ ഏറ്റവും ധനികനായ വ്യക്തിയായി 14.2 ബില്ല്യൺ ഡോളർ ആസ്തി കണക്കാക്കി ബ്ലൂംബെർഗ് തിരഞ്ഞെടുത്തു.
2013 സെപ്തംബറിൽ അദ്ദേഹത്തിന്റെ മൂല്യം ഏതാണ്ട് 22 ബില്യൺ ഡോളറായി ഉയർന്നു.
2014 ൽ ഹുറുൺ റിപ്പോർട്ട് പ്രകാരം, 25 ബില്യൺ യു.എസ് ഡോളറിനൊപ്പം ലോകത്തിലെ ഏറ്റവും വലിയ 25 വ്യക്തിത്വമായിരുന്നു അദ്ദേഹം
2015 ൽ, ബ്ലൂംബെർഗ് ലിസ്റ്റ് പ്രകാരം ഏഷ്യയിലെ ഏറ്റവും ധനികനായ വ്യക്തിയായി പട്ടികയിൽ ചേർത്തിരുന്നു.
ഫോബ്സ് കണക്കനുസരിച്ച്, 2016 ൽ ഏഷ്യയിലെ ഏറ്റവും ധനികനായ വ്യക്തി 28.7 ബില്യൺ ഡോളറായിരുന്നു.
ഒരു വർഷത്തിനുശേഷം, ഫോർബ്സ് 2017 ലെ ലോകത്തിലെ ബില്യണെയർ പട്ടികയിൽ തന്നെ 18 ാം സ്ഥാനത്തേക്ക്  31.3 ബില്യൺ യു.എസ്. ഡോളർ ആസ്തിയുമായി ചൈനയിൽ ഏറ്റവും ധനികനായ വ്യക്തിയായി.
എന്നിരുന്നാലും, മെയ് 14 ന് ചൈനയിലെ ഏറ്റവും ധനികനായ മനുഷ്യൻ വാങ് ജിയാൻലിനു മേൽ ജാക്ക് മാ മറികടന്നു.
മായുടെ അലിബാബ ഗ്രൂപ്പിന്റെ സ്റ്റോക്ക് വിലയിൽ വർദ്ധനവുണ്ടായതാണ് ഇതിന് കാരണം.
ഭാര്യ:ലിൻ നിങ് (ചൈനീസ്: 林宁; പിൻയിൻ: ലിൻ എൻൻഗ്), ഒരു പുത്രൻ വാങ് സികോങ് (ചൈനീസ്: 王思聪; പിൻയിൻ: വാങ് സിങ്കോങ്ങ്; ജനിച്ചത് 1988), വിഞ്ചെസ്റ്റർ കോളേജിലും ലണ്ടനിലെ യൂണിവേഴ്സിറ്റി കോളേജിലും പഠനം പൂർത്തിയാക്കി.
നിലവിൽ ചൈനയിലെ വാൻഡ ഗ്രൂപ്പിന്റെ ബോർഡ് അംഗവും ബെയ്ജിങ്ങിനെ അടിസ്ഥാനമാക്കിയുള്ള പ്രൈവറ്റ് ഇക്വിറ്റി ഫണ്ട്, പ്രോമിത്യൂസ് ക്യാപിറ്റൽ (普思 投资) എന്നിവയുടെ ചൈനയിലെ ഒരു വെന്റർ കാപിറ്റലിസ്റ്റുമാണ് അദ്ദേഹം.
ഡിസംബറിൽ വാങ് ജിയാൻലിൻ ലണ്ടനിലെ 15a കൻസിങ്ടൺ പാലസ് ഗാർഡൻസ് 80 മില്ല്യൻ പൗണ്ട് വിലയ്ക്ക് വാങ്ങി.
ഈ വീട് മുൻപ് ഉക്രൈനിയൻ കോടീശ്വരനായ ലിയോനാർഡ് ബ്ലാവാറ്റ്നിക്കാണ്  താമസ്സിച്ചിരുന്നത്.
ഇദ്ദേഹത്തിന് സ്വന്തമായി എതിർദിശയിലുള്ള വീട്ടുപടിക്കായി ദീർഘകാലം വാടകയ്ക്ക് താമസിച്ചിരുന്നു.
2016 ജൂലായിൽ വാങ് ജിയാൻലിൻ പുസ്തകമായ ദ വാൻഡ വേ: ദ മാനേജിരിയൽ ഫിലോസഫി ആൻഡ് വാല്യൂസ് ഓഫ് വൺ ഓഫ് ചൈനാസ് ലാർജസ്റ്റ് കംപനീസ് ആഗോളതലത്തിൽ LID പബ്ലിഷിംഗ് പ്രസിദ്ധീകരിച്ചു.
അദ്ദേഹത്തിന്റെ പ്രശസ്തമായ 2013 ചൈനീസ് സെൻട്രൽ ടെലിവിഷൻ വോയ്സ് ഇൻറർവ്യൂ, ഹാർവാർഡ് ബിസിനസ് സ്കൂളിലെ ചോദ്യവും ചോദ്യോത്തര സെഷനും വാണ്ടയുടെ റിയൽ എസ്റ്റേറ്റ്, റിസോർട്ട്, സിനിമാ യൂണിറ്റുകളിൽ വാങ് ജിയാൻലിന്റെ ബിസിനസ് ഫിലോസഫിയും ഉൾപ്പെടുന്നു.
2016 ൽ വാങ് ഡിസ്നിയുമായി യുദ്ധം നടത്തി.
മാജിക് കിംഗ്ഡം ചൈനയിൽ പണമുണ്ടാക്കുന്നില്ലെന്ന് ഉറപ്പുവരുത്തുകയായിരുന്നു അദ്ദേഹത്തിന്റെ ലക്ഷ്യം.
അവലംബം പുറത്തേയ്ക്കുള്ള കണ്ണികൾ Wikimedia Commons has media related to Wang Jianlin .